ร้านเกี๊ยวซ่า ที่มีอาหารญีปุ่น และ อาหารญี่ปุ่นสไตล์จีนไว้ให้บริการ ปัจจุบันมีสาขาทั้งที่ญี่ปุ่นและประเทศแถบเอเชียรวม 300 สาขา คำว่า โอซาก้า โอโช ภาษาญี่ปุ่นแปลว่า ราชาของเกี๊ยวแห่งโอซากา ที่มีรสชาติดี มีเอกลักษณ์ความสดใหม่ของวัตถุดิบและตัวแป้ง พร้อมเทคนิคการทอดให้ผิวสีเหลืองทอง แป้งนุ่ม บาง แต่ผิวนอกกรอบ ไส้ปรุงได้รสชาติอร่อยด้วยสูตรดั้งเดิม“ ยอดขายเค้า ตอนนี้น่าจะ 2 ล้านชิ้น/วัน หูยยย ต้องไม่ธรรมดา

ว่าแล้วมาเริ่มดูเมนูกันเลย มีเกี๊ยวซ่า จานเล็ก หรือ จานใหญ่ , อาหารเป็นชุดทั้งข้าว และ ราเมง
สั่งแล้วมารอดูค่ะ Mr.Hidenori Takeyasu ผู้บริหารสาขาของประเทศไทยมาปั้นให้ดูด้วยตัวเองเลย เป็นเกียรติอย่างยิ่ง ขอบคุณค่ะ

เริ่มจากตักไส้ปริมาณที่พอเหมาะวางลงบนแป้ง แล้วประกบห่อด้วยอุ้งมือ บีบให้โค้งเล็กน้อยค่ะ สถิติ 2 วินาที/1 ชิ้น  สุดยอดมากๆ 

ทอดด้วยเตาพิเศษนำเข้าจากประเทศญี่ปุ่น

แป๊บเดียวค่ะ เหลืองทองน่าทานมั้ยคะ

มาเสิร์ฟแล้วร้อนๆ รสชาติแบบ original อร่อยแล้วค่ะ ทานร้อนๆ สุดยอดเลย 

ใครอยากเพิ่มรสชาติก็จัดไป 

ไส้แน่นรสดี
ต่อด้วย ราเมงน้ำซุปมะเขือเทศโรยชีส ด้านบนที่เห็นเป็นเนื้อไก่

รสชาติน้ำซุปลงตัว ไม่จืด ไม่เลี่ยนค่ะ
ต่อด้วยเมนูข้าวไข่เจียว มีซอสคล้ายๆน้ำแดงราดมา รสชาติกลมกล่อม

ผ่ามาแล้วถึงกับทึ่ง ไข่หนากว่า 1 ซม. ด้วยสูตรพิเศษ รสชาติไข่ฟูนุ่มเหมือนทานเต้าหู้ ติดใจเลยค่ะ ข้าวด้านเป็นข้าวคลุกงา

ซินจาโรซึ เซ็ต อันนี้มาเป็นเซ็ต มีข้าว มีซุป มีเกี๊ยวซ่า และหมูผัดซอสกับพริกหวาน และข้างใต้มีหน่อไม้ด้วยค่ะ

ของทานเล่นแนะนำเป็น เอบิชิลี่ รสชาติแนวซอสพริกแต่มีรสเปรี้ยวด้วยค่ะ

เอบิมาโย สลัดกุ้งทอด เมนูอินเตอร์ทานง่าย 
ส่วนใครอยากอิ่มจริงจังแนะนำข้าวผัดค่ะ 
ข้าวผัดหน้าตาธรรมดาแต่ดิฉันดันชอบมาก 
คุโระ ซาฮัง ข้าวผัดหมูกับซีอิ๊ว หอมกลิ่นกระทะ 

ชอบมากเลย

อีกเมนูเป็น โกโมกุ ซาฮัง อันนี้คล้ายข้าวผัดปกติ แนะนำว่าถ้ามีเด็กมาสั่งจานนี้ได้เลยค่ะ
อีกเมนูที่ห้ามพลาด มาโบโทฟู เต้าหู้ราดซอส ทานร้อนๆ นุ่มลิ้น รสชาติซอสอร่อย อันนี้มีกลิ่นอายของความเป็นอาหารจีนด้วย เผ็ดนิดๆ 
ปิดท้ายด้วยเครื่องดื่ม โชจู-อิโมะ และ โชจู-มูกิ ตัวนึงทำจากข้าวบาร์เล่ย์ อีกตัวทำจากมันหวาน หูย เพลินเลย จิบแล้ว กินเกี๊ยวซ่าได้อีกหลายจาน 

